

 **Gradsko vijeće *P R I J E D L O G***

KLASA:612-12/20-01/05

URBROJ:2186/18-02/1-20-2

Ludbreg, 28. prosinca 2020. g.

 Na temelju članka 412. Zakona o trgovačkim društvima („Narodne novine“ br. 111/93, 34/99, 121/99, 52/00, 118/03, 107/07, 146/08, 137/09, 125/11, 152/11, 111/12, 68/13, 110/15, 40/19), članka 35. Zakona o lokalnoj i područnoj (regionalnoj) samoupravi («Narodne novine», br. 33/01, 60/01-vjerodostojno tumačenje, 129/05, 109/07, 125/08, 36/09, 150/11, 144/12, 19/13-pročišćeni tekst, 137/15, 123/17-pročišćeni tekst i 98/19) i članka 33. Statuta Grada Ludbrega («Službeni vjesnik Varaždinske županije», br. 23/09, 17/13, 40/13-pročišćeni tekst, 12/18, 55/18-pročišćeni tekst, 40/19 i 13/20) Gradsko vijeće Grada Ludbrega na 27. sjednici održanoj dana 28. prosinca 2020. g., donosi

**O D L U K U**

**O ISKAZU INTERESA ZA PREUZIMANJE**

**POSLOVNIH UDJELA TRGOVAČKOG DRUŠTVA**

**RADIO LUDBREG d.o.o.**

**Članak 1.**

Sukladno Odluci Skupštine društva Radio Ludbreg d.o.o. i izmjenama Društvenog ugovora s ograničenom odgovornošću RADIO LUDBREG d.o.o. Ludbreg, **GRAD LUDBREG** ovime iskazuje interes za preuzimanje poslovnih udjela ulagača u Radio Ludbreg d.o.o. sukladno Knjizi poslovnih udjela.

**Članak 2.**

 Ovlašćuje se gradonačelnik Grada Ludbrega za obavljanje pregovora i dogovora s ulagačima vezano uz preuzimanje poslovnih udjela u Radio Ludbreg d.o.o.

 Nakon izvršenih pregovora odnosno dogovora gradonačelnik će o istome obavijestiti Gradsko vijeće Grada Ludbrega i predložiti donošenje odluke sukladno važećim zakonskim propisima.

**Članak 3.**

Ova Odluka stupa na snagu danom donošenja.

 Predsjednik

 Gradskog vijeća

 Antun Šimić

**O B R A Z L O Ž E NJ E**

 Grad Ludbreg vlasnik je poslovnog udjela u trgovačkom društvu Radio Ludbreg d.o.o. sukladno veličini preuzetog temeljnog uloga od 25 %, dok ostali ulagači imaju preostalih 75 % poslovnih udjela.

 Člankom 9. važećeg Društvenog ugovora propisano je da se poslovni udjeli mogu slobodno prenositi između osnivača, time da niti jedan od osnivača ne može steči udjele koji bi svojom ukupnom vrijednošću prelazili 25 % temeljnog kapitala društva. Uz ovo ograničenje mogu se, između osnivača, prenositi dijelovi poslovnog udjela.

 S obzirom da je u međuvremenu došlo do promjene zakonskih propisa koji reguliraju ovu oblast, Skupština trgovačkog društva Radio Ludbreg d.o.o. na sjednici održanoj dana 11. prosinca 2020. godine donijela je Odluku o izmjeni članka 9. Društvenog ugovora kojom se utvrđuje „Poslovni udjeli i dijelovi poslovnog udjela mogu se slobodno prenositi između osnivača bez ograničenja“.

 Sukladno ovoj Odluci Skupštine i izmjeni Društvenog dogovora predlaže se donošenje Odluke o iskazivanju interesa Grada Ludbrega o preuzimanju poslovnih udjela ulagača sukladno Knjizi poslovnih udjela. Predmetnom odlukom ujedno se daje ovlast Gradonačelniku Grada Ludbrega za pregovaranje odnosno dogovaranje s ulagačima vezano uz preuzimanje poslovnih udjela.

 Predlaže se Gradskome vijeću Grada Ludbrega donošenje odluke u predloženome tekstu.